OzLabs/hebrew-wiki-articles huggingface dataset:
הלמוט לוטי

הלמוט לוטי (נולד: 22 באוקטובר 1969, בגנט, בלגיה. בשם: הלמוט ברתולד אלמה לוטיגר - Helmut Barthold Johannes Alma Lotigiers) הוא זמר-יוצר בלגי ממוצא פלמי, בעל קול טנור. לוטי שר בשפות ובסגנונות שונים. בראשית הקריירה שלו התפרסם כאשר חיקה את סגנונו של הזמר אלביס פרסלי, בראשית שנות התשעים, החל לשיר מוזיקה קלאסית. ברפרטואר של לוטי גם מספר שירים בעברית.

==ביוגרפיה==

לוטי נולד בשנת 1969 להוריו ריטה ולוק בגנט שבבלגיה, כבן בכור מבין 3 בנים, הוריו התגרשו בהיותו כבן 3. בגיל 5 עלה לראשונה על במה, בבית האופרה של גנט, אותה ניהל הסבא לוטיגר. במחזה לוהק לוטי לתפקיד בנו של המרקיז.

כבר בשחר ילדותו אהב לוטי להאזין לתקליטים ובהם שיריו של אלביס פרסלי, ואכן כאשר גדל החל מתפרסם כחקיין מוצלח של אלביס. בשנת 1989, השתתף בתוכנית הכישרונות הצעירים ההולנדית "סאונדמיקסשאו". לוטי שר את שירו של אלביס My-Boy, זכה לתשואות, ונבחר למקום השלישי. לאור ההצלחה בתחרות חתמה חברת התקליטים הבלגית אולטרהטופ, עם לוטי, על הסכם להפקת אלבום מלא. לוטי שר תוך אימוץ סגנון שירתו של אלביס, קולית, חזותית ותנועתית. 2 אלבומיו הראשונים ("לילות פלמיים" - 1990, ו"כל אשר אני חש" - 1992), הופקו בסגנון זה, והוא קיבל את הכינוי אלביס החדש (בהולנדית: De Nieuwe Elvis).

בשנת 1995 הופק אלבום מהופעה חיה של לוטי, מבצע שירים ישנים בסגנון פופ-רוק, בהשראתם של לוצ'אנו פבארוטי ולוצ'ו דאלה.

==קישורים חיצוניים==

* 

* [http://www.helmutlotti.be/en/ האתר הרשמי של הזמר (בשפה האנגלית)]
* 
* 
* 
* 
* 

קטגוריה:מוזיקאים בלגים
קטגוריה:זמרים בלגים
קטגוריה:שגרירים של רצון טוב - יוניסף
קטגוריה:בלגים שנולדו ב-1969
מונדיאליטו (כדורגל נשים)

המונדיאליטו לנשים (באיטלקית: Mundialito) היה טורניר כדורגל נשים בינלאומי שנערך בין השנים 1981–1988. המהדורה הראשונה של הטורניר התקיימה ביפן, ובשנים הבאות הוא התקיים ארבע פעמים נוספות בצפון איטליה. בזמן פעילותו, נחשב המונדיאליטו לאחד מטורנירי הנשים היוקרתיים בעולם, כל זאת בעידן שלפני ייסוד גביע העולם וטורניר הכדורגל האולימפי לנשים.

הנבחרת המצליחה בתולדות הטורניר היא איטליה, שגם זכתה בו שלוש פעמים וגם היחידה שהשתתפה בכל המהדורות שלו. האלופה הנוספת היא אנגליה, שקטפה את התואר פעמיים. במסגרת המונדיאליטו של 1985, ערכה נבחרת ארצות הברית את משחקיה הראשונים אי פעם, ולפיכך הוא נחשב לאחד מהטורנירים המפורסמים ביותר של המפעל.

גביע אלגארבה, טורניר נשים שמתקיים מאז 1994 בפורטוגל, מכונה לפעמים "המונדיאליטו המודרני".

==תוצאות הטורנירים==
{| class="wikitable" style="font-size:90%; width: 100%; text-align: center;"
|-
!rowspan=2 width=5%|שנה 
!rowspan=2 width=10%|מארחת
|width=1% rowspan=7| 
!colspan=3|גמר 
|width=1% rowspan=7| 
!colspan=3|המשחק על המקום השלישי 
|-
!width=15%|אלופה 
!width=8%|תוצאה 
!width=15%|סגנית 
!width=15%|מקום שלישי
!width=8%|תוצאה 
!width=15%|מקום רביעי 
|-
|1981
| יפן
| 
|לא נערך
| 
| 
|לא נערך
| 
|-
|1984
| איטליה
| 
|3–1
| 
| 
|2–1
| 
|-
|1985
| איטליה
| 
|3–2
| 
| 
|1–0
| 
|-
|1986
| איטליה
| 
|1–0
| 
| 
|2–1
| 
|-
|1988
| איטליה
| 
|2–1 (הארכה)
| 
| 
|1–0
| 
|-
|}

== ראו גם ==
* מונדיאליטו - לנבחרות גברים

==קישורים חיצוניים==
* [http://www.rsssf.com/tablesm/mundialito-women.html סקירה של הטורניר]

==הערות שוליים==

קטגוריה:תחרויות כדורגל נשים
קטגוריה:תחרויות כדורגל באיטליה
קטגוריה:תחרויות כדורגל לא פעילות
שרה'לה דורון

שרהל'ה דורון{{תמונה להחלפה}}
שרהל'ה דורון (8 באוקטובר 1949 – 1 ביולי 1991) הייתה שדרנית רדיו ישראלית, עורכת תוכניות ומדריכת קריינים, מגישת תוכנית הילדים הידועה "מקהלה עליזה".

== ביוגרפיה ==
דורון נולדה ברמת גן כשרה ארליך, בת ללוסיה ואריה ואחות לאבנר (שנפטר לאחר שחרורו הצבאי בעת טיול בקנדה). עם התבגרותה שינתה את שמה לשרה נאמן. בוגרת החוג לתולדות האמנות באוניברסיטה העברית וכן מכון אבשלום ללימודי ידיעת הארץ. נישאה לאהוד דורון.

שירתה בגלי צה"ל כקריינית והגישה את התוכנית "דש עם שיר". לאחר שחרורה עבדה כקריינית בקול ישראל וכקריינית רצף בטלוויזיה הישראלית. באמצע שנות השבעים חזרה לגלי צה"ל כעורכת ושדרנית. התוכנית המזוהה ביותר עמה הייתה "מקהלה עליזה", שאותה ערכה והגישה במשך כ-15 שנה, עד פטירתה. "מקהלה עליזה" הייתה תוכנית לילדים ששודרה בימי שבת בשעה תשע בבוקר, וצברה לאורך השנים קהל מאזינים גדול ומסור של ילדים והורים, שהרבו גם לשלוח מכתבים ולמסור ד"שים. עם השנים הפכה התוכנית למודל לתוכניות ילדים בשבת בבוקר, עד היום. בספר "גלי צה"ל – כל הזמן" סיפרה דורון על התוכנית: "ב-15 שנים מגדלים דור והשרשרת מורכבת מעוד תוכנית ועוד תוכנית מדי שבת בשבת ומדי חג בחג. ילדים שמכירים עוד ספר, עוד חג או עוד פינה בארץ בזכותה הם הילדים שקיבלו ממנה משהו". בנוסף הייתה שדרנית בתוכנית כל הבוקר ששודרה בין 9:00 ל-12:00 בבוקר.

הגישה וערכה את התוכנית "מראה מקום", שבה ליוותה אנשים ידועים למקומות בעלי משמעות בחייהם, תוכנית ששילבה את חיבתה הגדולה לטיולים ואת יכולות הריאיון האישי והבלתי אמצעי שלה.

ניהלה את מחלקת הקריינים בגלי צה"ל והייתה אחראית להכשרת קריינים חדשים.

ב-1991, בגיל 41, נפטרה מסרטן. הותירה אחריה את בעלה ושלוש בנות: סיוון, דניאלה ורותי.

== קישורים חיצוניים ==
* 

== הערות שוליים ==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:חיילי גלי צה"ל
קטגוריה:סגל קול ישראל
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1949
קטגוריה:ישראלים שנולדו ב-1949
קטגוריה:ישראליות שנפטרו ב-1991
קטגוריה:ישראלים שנפטרו ב-1991
ואיל א-שחרי

ואיל א-שחרי (בערבית: وائل الشهري, תעתיק מדויק: ואאל אלשחרי; 31 ביולי 1973 – 11 בספטמבר 2001) היה טרוריסט סעודי, אחד ממתכנני פיגועי 11 בספטמבר ואחד מחוטפי טיסה 11 של אמריקן איירליינס, שהתנגשה בבניין הצפוני של מגדלי התאומים. 

א-שחרי היה מורה בבית ספר יסודי בעיר ח'מיס מושייט השוכנת במחוז עסיר שבערב הסעודית. בתחילת שנת 2000 הוא טייל לאל-מדינה כדי לחפש טיפול לבעיות מנטליות. בחודש מרץ 2000 הוא ואחיו ואליד הגיעו לאפגניסטן והצטרפו למחנה אימונים של אל-קאעידה. השניים נבחרו לקחת חלק בפיגועי 11 בספטמבר. כשנבחר חזר א-שחרי לערב הסעודית כדי להשיג דרכון, ולאחר מכן חזר לאפגניסטן. בחודש מרץ 2001 הקליט א-שחרי סרטון בו הוא מורה על צוואתו.

א-שחרי הגיע לארצות הברית בתחילת חודש יוני 2001 ושהה במוטלים בבוינטון ביץ' שבדרום פלורידה. ב-5 בספטמבר 2001 הגיע א-שחרי לבוסטון ושכר חדר במוטל יחד עם אחיו. שישה ימים לאחר מכן הגיע א-שחרי מוקדם בבוקר לנמל התעופה הבינלאומי לוגן שבבוסטון ועלה על טיסה 11 של אמריקן איירליינס. 15 דקות לאחר ההמראה נחטפה הטיסה והתנגשה במכוון בבניין הצפוני של מגדלי התאומים בשעה 8:46.

לאחר הפיגועים, מספר מקורות דיווחו כי א-שחרי הוא טייס מיומן ובנו של דיפלומט סעודי, וכי הוא עודנו בחיים. משפחת א-שחרי בח'מיס מושייט דיברה בתקשורת והכחישה את הדיווחים הללו, כשאמרה שהאחים א-שחרי נעלמו ולא יצרו קשר מאז הפיגועים.

== חייו ==
=== רקע ===
מוצאם של ואיל א-שחרי ואחיו ואליד הוא בח'מיס מושייט שבמחוז עסיר, השוכן בדרום ערב הסעודית, סמוך לגבול עם תימן. לא-שחרי יש עשרה אחים ואחות אחת. מספר מאחיו של א-שחרי שירתו בצבא ערב הסעודית, ודודו היה רב-סרן ומנהל לוגיסטי בצבא. אביו של א-שחרי עבד כסוחר בכלי רכב. המשפחה הקפידה לשלוח את ילדיה לבית ספר והאבי לאסלאם, שמונע מתלמידיו מספר אלמנטים מודרניים. למשפחתו לא היו טלוויזיה או אינטרנט, והוריו לא הרשו להאזין מוזיקה או להיות בקשר עם נשים. מספר מאחיו הבוגרים של א-שחרי ביקרו בארצות הברית ויודעים לדבר אנגלית, אך ואיל יודע לדבר מעט אנגלית.

במהלך לימודיו בבית הספר התיכון ובמכללה התחזקו קשריו של א-שחרי עם הדת והוא פקד את מסגד א-סקלי, שמשפחתו בנתה כמסגד מקומי. הוא פקד גם מחנות דתיים תומכי-ממשלה בערב הסעודית. באותה העת היו הרגשות הדתיים בערב הסעודית, ובמיוחד במחוז עסיר, עזים. הרבה צעירים מהמחוז ראו באוסאמה בן לאדן, לו היו קשרי משפחה במחוז, מודל לחיקוי. אביו של א-שחרי היה חבר של אביו של בן לאדן, מוחמד בן לאדן. גם המשפחות של אחמד א-נעמי ושל סעיד אל-גאמדי, חוטפי טיסה 93 של יונייטד איירליינס, הגיעו מאותו מחוז.

לאחר שסיים ללמוד במכללה בשנת 1999, עבד א-שחרי כמורה לחינוך גופני בבית ספר יסודי בבסיס האווירי שבח'מיס מושייט. חמישה חודשים לאחר מכן עזב א-שחרי את עבודתו בשל בעיות מנטליות ודיכאון. מלבד טיפול, התייעץ א-שחרי עם אנשי דת מוסלמים וקיווה שביקור באל-מדינה יעזור. הטיפול בו כלל פסוקים מהקוראן שהוקראו לו על ידי שייח'. הוא ביקר באל-מדינה יחד עם ואליד.

=== אפגניסטן ===
==ראו גם==
* טיסה 11 של אמריקן איירליינס
* חטיפות המטוסים בפיגועי 11 בספטמבר

==קישורים חיצוניים==

==הערות שוליים==

קטגוריה:טרוריסטים סעודים
קטגוריה:חוטפי המטוסים בפיגועי 11 בספטמבר
קטגוריה:סעודים שנולדו ב-1973
קטגוריה:סעודים שנפטרו ב-2001
סידי טל

סידי טל (נולדה בשם שרה בירקנטל; 9 בספטמבר 1912–1983) הייתה שחקנית וזמרת יהודיה ילידת בוקובינה, בשפה יידיש, שפעלה ברומניה ובברית המועצות.

==ביוגרפיה==
טל נולדה בעיר צ'רנוביץ, אז בתחומה של האימפריה האוסטרו-הונגרית. אביה, לייב בירקנטל, היה אופה.

היא החלה לשיר ולרקוד בעודה ילדה. ב-1926, כשהייתה בת 14 היא הכירה את הבמאית של התיאטרון היידי בצ'רנוביץ שרה קנר, האחרונה נתנה לטל הזדמנות והיא הופיעה באופרטה שולמית. שנתיים לאחר מכן היא עברה לבוקרשט והופיעה שם בתיאטרון יהודי, יותר מאוחר עברה ליאשי וגם שם הופיעה בתיאטרון יהודי. היא שיתפה פעולה עם במאי נודע יעקב שטיינברג.

עם התגברות אנטישמיות ברומניה בסוף שנות השלושים היא כמעט נהרגה בזמן הצגה בתיאטרון של טימישוארה וחזרה לעיר הולדתה, צ'רנוביץ ב-1938. ב-1940 צ'רנוביץ הפכה לחלק מברית המועצות וטל הצטרפה אל התיאטרון היהודי בקישינב.

עם הפלישה הגרמנית לברית המועצות טל התפנתה לטשקנט והשתלבה שם בתעשיית הקולנוע, כמו כן הופיעה בפני החיילים. בקיץ 1945 היא חזרה לצ'רנוביץ. ב-1946 היא ובעלה פנחס פליק החלו לעבוד בתיאטרון הפילהרמוני של צ'רנוביץ, טל בתור שחקנית, ואילו בעלה בתור סגן-מנהל התיאטרון. נושא השואה היה בולט מאוד ביצירתה.

==קישורים חיצוניים==

* 
* [http://czernowitz.ehpes.com/stories/vaisman/vaisman.html סידי טל ותרבות יידיש בצ'רנוביץ בשנים 1940 - 1980] 
* [http://www.teleor.net/ashdod-art/sidi-tal.html יעקב ויינשטיין על סידי טל] 
* 

==הערות שוליים==

קטגוריה:ילידות 1912
קטגוריה:יהודים רומנים
קטגוריה:יהודיות סובייטיות
קטגוריה:יהודים מבוקובינה
קטגוריה:שחקני תיאטרון יידיש
קטגוריה:זמרים השרים ביידיש
קטגוריה:זמרות השרות ביידיש
קטגוריה:שחקניות יידישאיות
קטגוריה:נפטרות ב-1983
ג'אני אינפנטינו

ג'אני אינפנטינו
ג'ובאני וינצ'נצו "ג'אני" אינפנטינו (באיטלקית: Giovanni Vincenzo "Gianni" Infantino; נולד ב-23 במרץ 1970) הוא מנהל כדורגל שווייצרי ממוצא איטלקי. היה המזכיר הכללי של אופ"א מאז 2009. ב-26 בפברואר 2016 נבחר לנשיא פיפ"א, במקום ספ בלאטר המושעה. ב 16 במרץ 2023 נבחר שוב וממשיך לכהן כנשיא פיפ"א עד הבחירות הבאות שיתקיימו בשנת 2027. 

==ביוגרפיה==
אינפנטינו נולד בבריג-גליס למשפחה איטלקית שהגיעה מקלבריה ולומברדיה. הוא למד משפטים באוניברסיטת פריבור.

היה יועץ משפטי של מספר קבוצות כדורגל בליגה האיטלקית, השווייצרית והספרדית. כן כיהן כמזכ"ל המרכז הבינלאומי ללימודי ספורט של אוניברסיטת נשאטל בשווייץ. בשנת 2000 החל לעבוד באופ"א, במגוון תפקידים בתחום המשפטי, המסחרי והמקצועי. ב-2009 מונה למזכ"ל אופ"א.

אינפנטינו כיהן בוועדת הרפורמה של פיפ"א. ב-2016 נבחר לנשיא פיפ"א. ב-2023 נבחר שוב וימשיך לכהן עד הבחירות הבאות שיתקיימו בשנת 2027.
== חיים אישיים ==
אינפנטינו נשוי ללינה אל-אשקר, ממוצא לבנוני, ואב ל-4 ילדים.

==קישורים חיצוניים==

* [http://www.uefa.org/about-uefa/news/newsid=942561.html ביוגרפיה], באתר אופ"א

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטאות באיטליה
קטגוריה:אנשי עסקים שווייצרים
קטגוריה:אנשי עסקים איטלקים
קטגוריה:נשיאי פיפ"א
קטגוריה:עסקני ספורט שווייצרים
קטגוריה:מקבלי עיטור הידידות (רוסיה)
קטגוריה:שווייצרים שנולדו ב-1970
קטגוריה:איטלקים שנולדו ב-1970
סן מיגל דה קוסומל

סן מיגל דה קוסומל (בספרדית: San Miguel de Cozumel) היא העיר המרכזית באי קוסומל במדינת קינטנה רו במקסיקו. העיר ממוקמת על חוף הים הקריבי בצדו המערבי של האי, מול העיר פלאיה דל כרמן. רובם המוחלט של תושבי האי מתגוררים בסן מיגל, ואוכלוסייתה מונה 77,236 תושבים (נכון ל-2010). העיר והאי הם מרכז תיירותי גדול והם חלק מאזור תיירותי בקינטנה רו הידוע כריביירת המאיה.

==היסטוריה==
הספרדים הגיעו בפעם הראשונה לאזור בו נמצאת העיר ב-3 במאי 1518, במשלחת בפיקוד הקפטן חואן דה גריחלבה. תוך זמן קצר הוקמה התיישבות בשם "לה סנטה קרוס" שהפכה למרכז אזורי ששימש את הספרדים כשהחלו לכבוש את חצי האי יוקטן ואת שאר מקסיקו. ככל שהספרדים התקדמו לתוך יבשת אמריקה חשיבותה של ההתיישבות ירדה בהדרגה עד שבמאה ה-19 לא נותרו בה כמעט תושבים.

ב-1847 פרץ מרד של אנשי המאיה בחצי האי יוקטן כנגד השלטון וכנגד התושבים ממוצא אירופאי במסגרת מלחמת הקאסטה. חלק מהתושבים המקסיקנים במזרח יוקטן הצליחו להימלט מפני המורדים והגיעו אל קוסומל, שם ייסדו תוך זמן קצר את סן מיגל דה קוסומל.

ההתיישבות החדשה נותרה קטנה יחסית עד שבשנות ה-60 וה-70 של המאה ה-20 נוסדה בה תעשיית תיירות ענפה שהתבססה על שיט תענוגות שעבר בנמל של העיר.

ב-2005 סן מיגל דה קוסומל נפגעה קשות, כמו יתר מהאזור, מהוריקן וילמה, אבל היא הצליחה להשתקם תוך שנה.

==תחבורה==
את העיר ואת כלל האי משרת נמל התעופה הבינלאומי קוסומל, המציע טיסות ליעדים בתוך מקסיקו וכן בארצות הברית ובקנדה. בנוסף יש קו מעבורות הפועל בין סן מיגל ובין פלאיה דל כרמן.

==קישורים חיצוניים==

* 

==הערות שוליים==

קטגוריה:מקסיקו: ערים
קטגוריה:חצי האי יוקטן: יישובים
קטגוריה:מקסיקו: ערי נמל
רוני מרחבי

רוני מרחבי (נולדה ב-22 באוגוסט 1983) היא שחקנית ישראלית.

==ביוגרפיה ==
מרחבי נולדה בהרצליה. היא אחותם של ירדן מרחבי וגלעד מרחבי - שניהם שחקני תיאטרון וטלוויזיה.

בוגרת תיכון אלון ברמת השרון, במגמת תיאטרון.

ב-2001, עם סיום לימודיה, התגייסה לצה"ל.

ב-2008 סיימה את לימודיה בבית הספר לאמנויות הבמה "בית צבי" בהצטיינות. במהלך לימודיה זכתה במספר מלגות הצטיינות, בהן צבי קליר וקרן תרבות אמריקה ישראל. ב-2011 השתתפה בסדנת תיאטרון מוזיקלי בהנחיית הבמאי מייקל מאייר.

במהלך לימודיה השתתפה מרחבי במספר הפקות סטודנטים, בהן ההצגה "ליל טעויות" ב-2007 בתפקיד בריז'יט ובבימויו של מיטקו בוזקוב, "טוב יפה" ב-2008 בבימויה של אורלי רביניאן בתפקיד ננסי, "איך להצליח בעסקים מבלי להתאמץ" מאת פרנק לסר בבימויו של אילן שטורם באותה שנה, ובאנסמבל של המחזמר "ג'קיל והייד". במסגרת תיאטרון הספרייה, גילמה את אנה בהצגה "אם יש עוד לא מצאתי" בבימויה של רביניאן בהפקה שהוצגה בשנת 2013. ב-2013 גילמה גם את תפקיד ליבלה בהצגה "שני קוני למל" בבימויו של דניאל אפרת. ב-2014 השתתפה ב"שמנה" בתפקיד הלן.

מרחבי החלה לשחק גם בהצגות ילדים, והשתתפה בין היתר ב"הכבש השישה עשר", הצגה המבוססת על האלבום המוזיקלי בתיאטרון המדיטק, שם גם שיחקה ב-2012 ב"המכשפה בבית ממול" בתפקיד איילה ובבימויו של יואב בר לב. בהתיאטרון שלנו שיחקה ב"שימו לב גם אליי" בתפקיד גלית וב"דייג ודג הזהב" בתפקיד המספרת. ב-2014 השתתפה בהצגה "מהפכה בג'ונגל" בתפקיד הטווסה בבימויו של תום שוורצברג בתיאטרון השעה הישראלי. הייתה מועמדת לפרס שחקנית משנה בטקס פרסי הבמה להצגות ילדים ונוער ב-2010 לפרס שחקנית ראשית בטקס פרסי הבמה להצגות ילדים ונוער ב-2013.

ב-2015 הצטרפה ללהקת שחקני התיאטרון הקאמרי. והחלה להשתתף במחזות הזמר "שיער" בבימויו של משה קפטן ו"סיפור הפרברים" בבימויו של צדי צרפתי.

מ-2016 משתתפת גם בהצגת הילדים "עוץ לי גוץ לי" כמחליפתה של איה שבא.

ב-2017 השתתפה במחזמר "היירספריי" בתפקיד הראשי של טרייסי טורנבלד.

ב-2018 החלה לשחק במחזה "הילד חולם" מאת חנוך לוין בהפקה משותפת של התיאטרון הקאמרי ותיאטרון הבימה, בבימויו של עמרי ניצן. באותה שנה החלה לשחק גם בהצגת הילדים "המסע המופלא לארץ המילים" בבימויו של נועם שמואל ובמחזה "אל נקמות" מאת שלום אש ובבימויו של איתי טיראן.

ביוני 2019 החלה לשחק גם בתיאטרון הילדים הישראלי במחזמר לילדים "שמוליקיפוד" בבימויה והפקתה המוזיקלית של אילון נופר. בנובמבר אותה שנה החלה להופיע בתפקיד ליסה, חברתה של סופי, במחזמר "מאמא מיה", בתיאטרון הבימה.

=== בטלוויזיה ===
בשנת 2009 גילמה את תפקידה הראשון בסדרת הטלוויזיה "תיכון השיר שלנו", כדקלה גולד. היא שיחקה בסדרה במשך שתי עונות. ב-2009 השתתפה גם בעונתה השנייה של הסדרה "דני הוליווד" לצד רן דנקר.

בשנת 2017 השתתפה בסדרה "בית הכלבים", ששודרה בערוץ ניקלודיאון וב-yes. בסדרה גילמה את "קורל שבע".

בהיותה סטודנטית ב"בית צבי", השתתפה בסדרה הדוקומנטרית "בית צבי" ששודרה בערוץ 10, בה תועדו חייהם של תלמידי המקום בתקופת לימודיהם.

מרחבי השתתפה גם בפרסומות של מספר חברות מסחריות. בהן, "פאנטה" ו"בזק".

=== בקולנוע ===
ב-2016 השתתפה בסרטה של רמה בורשטין, "לעבור את הקיר".

==קישורים חיצוניים==

* 
* 
* 

קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:בוגרות בית צבי
קטגוריה:בוגרי בית צבי
קטגוריה:שחקניות קולנוע חרדי
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנולדו ב-1983
קטגוריה:ישראלים שנולדו ב-1983
גרימסבי (סרט)

גרימסבי (באנגלית: Grimsby; בארצות הברית: The Brothers Grimsby) הוא סרט פעולה-ריגול קומי בריטי-אמריקאי משנת 2016 בבימויו של לואי לטריה. בסרט מככב סשה ברון כהן, שכתב את התסריט יחד עם פיל ג'ונסטון, ופיטר ביינהאם, והפיק אותו יחד עם נירה פארק. עוד מככבים בסרט: מארק סטרונג, רבל וילסון, איילה פישר, אנאבל וואליס, גבורי סידיבי, פנלופה קרוז, איאן מקשיין. הסרט הופץ על ידי אולפני קולומביה, ראשית ב-24 בפברואר 2016 בבריטניה, ולאחר מכן ב-11 במרץ 2016 בארצות הברית.

==תקציר העלילה==
קארל "נובי" בוצ'ר (סשה ברון כהן) הוא חוליגן כדורגל אנגלי מעיר הנמל גרימסבי אשר יש רק דבר אחד שחסר לו בחייו: אחיו הקטן, סבסטיאן (מארק סטרונג), אותו לא ראה מזה 28 שנה. כאשר נודע לנובי מקום הימצאו של אחיו הוא מגיע מיד למקום, על מנת להתאחד עם אחיו, אך הוא לא מודע לכך שאחיו הוא סוכן של MI6 שנמצא בעיצומה של משימה למנוע ניסיון התנקשות ביו"ר עמותת הצדקה "תרופה לעולם" רונדה ג'ורג (פנלופה קרוז). נובי חושף את זהותו הסודית של אחיו, ובכך מאפשר למתנקש להימלט ולמפעיליו לחשוד בו שהוא סוכן-כפול ולהורות על חיסולו. סבסטיאן נמלט מ-MI6, ולצורך כך נעזר באחיו. יחד, השניים חושפים מזימה סודית לפוצץ אצטדיון כדורגל בצ'ילה, בו מתקיים משחק גמר בין אנגליה לבין גרמניה, ויחד הם יוצאים להציל את העולם.

==שחקנים ודמויות==
{| class="wikitable sortable" 
! שם השחקן/נית !! שם הדמות !! הערות
|-
| סשה ברון כהן || קארל "נובי" בוצ'ר || חוליגן כדורגל אנגלי
|-
| מארק סטרונג || סבסטיאן בוצ'ר / הסוכן גרייבס || סוכן MI6, אחיו הצעיר והאובד של נובי
|-
| רבל וילסון || דון || אשתו של נובי
|-
| פנלופה קרוז || רונדה ג'ורג' || יו"ר עמותת "תרופה לעולם"
|-
| איילה פישר || ג'ודי || סוכנת MI6, המפעילה של סבסטיאן
|-
| גבורי סידיבי || באנו || חדרנית בבית מלון בדרום אפריקה
|-
| אנאבל ווליס || ליסה סמית' || אשתו של סוכן הנשק ג'וריס סמית'
|-
| איאן מקשיין || לדפורד || מנהל בכיר ב-MI6
|-
| סקוט אדקינס || פאבל לוקשנקו || טרוריסט בכיר
|-
| ג'ון תומסון || בוב טוליבר ||
|-
|}

==קישורים חיצוניים==

*
*"[http://www.tcm.com/tcmdb/title/2025160/Grimsby/ גרימסבי]", באתר TCM
*
*
*
*

==הערות שוליים==

קטגוריה:סרטי 2016
קטגוריה:סרטי קולומביה
קטגוריה:סרטי כדורגל
קטגוריה:סרטי פעולה בריטיים
קטגוריה:סרטי קומדיה בריטיים
קטגוריה:סרטי ריגול
קטגוריה:סרטים באנגלית
קטגוריה:סרטי פעולה אמריקאיים
קטגוריה:סרטי קומדיה אמריקאיים
קטגוריה:קהילת המודיעין הבריטית בתרבות ובאמנות
הוקון הצעיר

הוקון הוקונסון הצעיר (בנורדית עתיקה: Hákon Hákonarson hinn ungi, בנורווגית: Håkon Håkonsson Unge; 10 בנובמבר 1232 – 5 במאי 1257) היה בנו של הוקון הרביעי, מלך נורווגיה והחזיק בתואר מלך נורווגיה בכפיפות לאביו מ-1 באפריל 1240 ועד מותו. כינויו "הוקון הצעיר" ניתן לו כדי להבדילו מאביו, שלעיתים מכונה בהתאמה "הוקון הזקן".

==חייו==
הוקון נולד ב-ברגן כבנם השני של הוקון הרביעי ושל רעייתו, מרגרטה. אחיו הבכור מת בינקותו. ב-1239 מרד סבו מצד אמו, סקול ברודסון כנגד חתנו, המלך הוקון, והכריז על עצמו כמלך. מרד זו היה השלב האחרון במלחמת האזרחים הנורווגית. חלק מתגובתו של המלך הוקון למרידתו של סקול הייתה הכרזתו על בנו בן השבע הוקון כמלך-שותף. הכרזה זו התקיימה באספה שכונסה בנידארוס (טרונדהיים) ב-1 באפריל 1240. טקס ההכרזה חזר על עצמו באספה שכונסה בברגן ב-12 באפריל. באופן זה קבע המלך הוקון לתומכיו את זהות יורשו במקרה שהוא עצמו ייפול בקרב כנגד סקול. הוקון המשיך בתהליכי דיכוי המרד וסקול עצמו נהרג בקרב מול אנשיו של הוקון ב-24 במאי אותה שנה.

מינויו של הוקון הצעיר כיורשו בכוח של המלך הוקון הזקן ציין שלב חדש באופן הניהול של סדר הירושה הנורווגי. להוקון הרביעי היה בן מבוגר יותר, בן בלתי חוקי, זיגורד, שבסדר הירושה בוצע דילוג עליו לטובתו של הוקון הצעיר. מהלך זה היווה שבירת מוסכמות קודמות, כאשר שאלת חוקיות לידתו של יורש הכתר לא היוותה שיקול לבחירתו.

למרות שהוא החזיק בתואר מלך, היה ברור שמעמדו של הוקון הצעיר כפוף לאביו. מעמד זה הודגש בטקס ההכתרה של הוקון הרביעי שהתקיים ב-1247, כאשר הוקון הצעיר נשא את הכתר בתהלוכה. הוא עצמו לא הוכתר.

ב-1251, באוסלו, נשא הוקון הצעיר לאישה את ריקיטסה, בתו של השליט בפועל של שוודיה, בירגר יארל, ואחותו של המלך הקטין, ולדמאר, מלך שוודיה. השידוך בין השניים היה תוצאה של פעילות הדיפלומטית של הוקון הרביעי ליצירת ברית בין נורווגיה לבין שוודיה, שהייתה מופנית בעיקר כנגד דנמרק. לזוג נולד בן אחד בשם סבר.

הוקון הצעיר לקח חלק בפעולות הצבאיות של אביו כנגד דנמרק ב-1256 ו-1257, כאשר הם המיטו חורבן על המחוז הדני הלנד (כיום מחוז שוודי). באביב 1257 נפל הוקון הצעיר למשכב כשעמד לצאת מקונגהאלה שבבוהוסלן לכוון אוסלו. הוא הפסיק את מסעו בטונסברג והתאכסן שם במנזר. על פי הסאגה הוא נבדק על ידי רופא ספרדי שהתלווה למשלחת דיפלומטית ספרדית שהייתה שם. בכל אופן, המחלה החמירה והוקון הצעיר מת בטונסברג ב-5 במאי 1257. גופתו נלקחה לאוסלו, שם הוא נקבר בקתדרלת הלווארד הקדוש.

המקור העיקרי אודות חייו של הוקון הצעיר היא הסאגה אודות אביו, שנכתבה על ידי סטורלה תורדארסון בשנות השישים של המאה ה-13. הסאגה מתארת את הוקון הצעיר כ"בעל קומה ממוצעת, חטוב, בעל ארשת פנים נאה, עם שיער נאה ועיניים יפות. הוא היה גבר חזק, מהיר באופן בלתי רגיל וקל תנועה. הוא היה הרוכב הטוב ביותר בנורווגיה של אותה תקופה".

לאחר מותו שבה ריקיטסה לאביה בשוודיה. בנם הצעיר סבר נותר בנורווגיה עם סבו. לא נראה שהוא נחשב כיורש לכתר, שכן אחיו הצעיר של הוקון הצעיר, מגנוס, הוכרז כמלך ב-1257, לאחר מותו של אחיו. סבר מת בצעירותו בשנת 1261.

==קישורים חיצוניים==

* [https://nbl.snl.no/H%C3%A5kon_H%C3%A5konsson_Unge Narve Bjørgo, Håkon Håkonsson Unge, Norsk biografisk leksikon,] 

הוקון 4.5
קטגוריה:ילידי 1232
קטגוריה:נפטרים ב-1257
גביע המדינה בכדורגל 2001/2002

גביע המדינה בכדורגל 2001/2002 הייתה התחרות ה-64 מאז היווסדה וה-49 לאחר קום מדינת ישראל. המשחקים החלו ב-15 בספטמבר 2001 והסתיימו ב-21 במאי 2002.

מכבי תל אביב ניצחה במשחק הגמר ובכך זכתה בגביע בפעם השנייה ברציפות ובפעם ה-21 שלה. בעקבות כך הקבוצה העפילה לתחרות גביע אופ"א.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השמיני שהתקיים ב-23 בפברואר 2002 לתחרות הצטרפו קבוצות של ליגת העל.

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [http://www.rsssf.com/tablesi/isracup02.html תוצאות המשחקים]

קטגוריה:עונות בגביע המדינה בכדורגל
קטגוריה:2001 בישראל: כדורגל
קטגוריה:תחרויות כדורגל ב-2001
קטגוריה:2002 בישראל: כדורגל
קטגוריה:תחרויות כדורגל ב-2002
גביע המדינה בכדורגל 2002/2003

גביע המדינה בכדורגל 2002/2003 הייתה התחרות ה-65 מאז היווסדה וה-50 לאחר קום מדינת ישראל. המשחקים החלו ב-19 באוקטובר 2002 והסתיימו ב-27 במאי 2003.

הפועל רמת גן ניצחה במשחק הגמר ובכך זכתה בגביע הראשון שלה. בעקבות כך הקבוצה העפילה לתחרות גביע אופ"א. לראשונה בתולדות התחרות זכתה קבוצה שלא משחקת בליגה העליונה.

הפועל רמת גן שיחקה באותה עונה בליגה הלאומית והיא הקבוצה היחידה עד כה שזוכה בגביע ומשחקת בליגה השנייה באותה עונה.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השמיני שהתקיים ב-11 במרץ 2003 לתחרות הצטרפו קבוצות של ליגת העל.

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [http://www.rsssf.com/tablesi/isracup03.html תוצאות המשחקים]

קטגוריה:עונות בגביע המדינה בכדורגל
קטגוריה:2002 בישראל: כדורגל
קטגוריה:תחרויות כדורגל ב-2002
קטגוריה:2003 בישראל: כדורגל
קטגוריה:תחרויות כדורגל ב-2003
ג'ו וג'ייק

ג'ו וג'ייק (באנגלית: Joe and Jake) הם צמד זמרים בריטי, ג'ו וולפורד (Joe Woolford) וג'ייק שייקשאפט (Jake Shakeshaft), שנבחר לייצג את הממלכה המאוחדת באירוויזיון בתחרות האירוויזיון 2016 שהתקיימה בסטוקהולם. שני חברי ההרכב השתתפו בעונה הרביעית של תוכנית המציאות "The Voice UK" שבתומה חברו יחד להיות צמד.

== קריירה ==

במהלך צילומי העונה הרביעית של תוכנית המציאות "The Voice UK" בשנת 2015 הכירו וולפורד ושייקשפט. בשלב המבחן העיוור ביצע ג'ייק את שירו של אד שירן, "Thinking Out Loud" וצורף לנבחרת של המנטורית ריטה אורה; במקביל ביצע ג'ו את שירה של אלי גולדינג, "Lights" וצורף לנבחרת של will.i.am. בשלבי הדו-קרב ניצחו ג'ו וג'ייק ועברו לשלבי ה"נוק אאוט", אולם ג'ייק הודח בשלב זה וג'ו המשיך עד שהודח בשבוע השני. 

תאגיד השידור הבריטי (BBC) בחר בג'ו וג'ייק להשתתף בגמר הלאומי "Eurovision: You Decide", המחליף את הבחירה הפנימית שהייתה מקובלת בשנים (2011–2015), לבחירת האמן שייצג את הממלכה המאוחדת באירוויזיון בשנת 2016, בה נבחר הזוכה, מבין שישה אומנים נוספים. ההצבעה התבססה על החלטת שופטים והצבעת קהל שהתאפשרה טלפונית ואינטרנטית. בגמר הלאומי שהתקיים ב-26 בפברואר זכו ונבחרו לייצג את מדינתם בתחרות האירוויזיון בשירם "You're not alone".

==קישורים חיצוניים==

* 

== הערות שוליים ==

קטגוריה:נציגי הממלכה המאוחדת באירוויזיון
קטגוריה:להקות בריטיות
קטגוריה:משתתפי אירוויזיון 2016
קטגוריה:צמדים מוזיקליים בריטיים
סלומה (זמרת)

מריה רוזה מרקו פּוֹקֶט, הידועה בשם הבמה סָלוֹמֶה (בספרדית: Maria Rosa Marco Poquet - Salomé; נולדה ב-21 ביוני 1939, ברצלונה, המדינה הספרדית) היא זמרת ספרדייה אשר ייצגה את ספרד באירוויזיון בשנת 1969 וזכתה במקום הראשון, בצוותא עם שלוש מבצעות נוספות.

==ביוגרפיה==
סלומה נולדה בברצלונה ובגיל 21 החלה את הקריירה המוזיקלית. היא הקליטה בספרדית ובקטלאנית, וזכתה להצלחה מסחרית בארצה. ב-1969 ייצגה את ספרד בתחרות האירוויזיון שנערכה במדריד עם השיר "Vivo cantando". התחרות הסתיימה בשוויון מרובע בין סלומה, לולו מבריטניה עם השיר "Boom Bang-a-Bang", לני קור מהולנד עם השיר "De troubadour" ופרידה בוקארה מצרפת עם השיר "Un jour, un enfant" וכל ארבע הזמרות הוכרזו כמנצחות.

לאחר האירוויזיון המשיכה סלומה בקריירה והקליטה עוד 10 אלבומים, האחרון שבהם ב-2014. היא הופיעה על במות עד 2005. בנוסף, הנחתה סלומה תוכנית בוקר בערוץ 9 הספרדי.

==קישורים חיצוניים==

==הערות שוליים==

קטגוריה:נציגי ספרד באירוויזיון
קטגוריה:זוכי האירוויזיון
קטגוריה:משתתפי אירוויזיון 1969
קטגוריה:זמרות ספרדיות
קטגוריה:זוכי האירוויזיון: ספרד
קטגוריה:ילידות 1943
קטגוריה:ספרדים שנולדו ב-1943
אהרון גורשטיין

אהרן גוּרשטיין (כך גם בכתיב יידי; 1895 – 1941?) היה משורר יידי, מבקר ספרות וחוקר תולדות הספרות היידית סובייטי.

==ביוגרפיה==
הוא נולד ב-1895 בעיירה קרולבץ שבדרום האימפריה הרוסית (כיום במחוז סומי שבאוקראינה). בגלל עבודתו של אביו, שהיה פועל תחבורה, עברה המשפחה ממקום למקום. בגיל 16 פרסם את שירו ראשון. ב-1913 הוא סיים את לימודיו בגימנסיה יידית בווילנה, ובשנים 1916–1920 למד ספרות עברית באוניברסיטת פטרוגראד. ב-1920 התגייס לצבא האדום, עקב קוצר ראייה הוא הועבר לשירות מטה בחטיבתו ומאוחר יותר בארמייה השישית. בשירותו במטה הוא היה שותף במערכת העיתונאית של הצבא, הוא פרסם את "דפי המתנדב". הוא השתחרר מן השירות ביוני 1921.

לאחר שחרורו הוא החל ללמוד באוניברסיטת מוסקבה, פרסם מספר עבודות בכתבי עת ועיתונים במוסקבה. תוך כדי לימודיו עבד גם בקומיסריון העממי לענייני מיעוטים. ב-1926 הוא החל ללמד באוניברסיטת מוסקבה השנייה, זמן קצר לפני כן הוא פרסם עבודה מקיפה על י"ל פרץ. החל מ-1931 הוא בתור מרצה לתולדות ספרות יהודית במכונים פדגוגיים של קייב ואודסה. הוא חקר את הבעיות של הספרות היהודית במאה ה-19 ואת עבודותיהם של שלום עליכם, דוד ברגלסון, דער נסתר, שמואל הלקין ואחרים. בשנים 1935–1936 הוא עבד במחלקה לביקורת ספרותית וביבליוגרפיה של העיתון "פראבדה", הוא פרסם מספר ביקורות על ספרות סובייטית בת-זמנו.

לאחר הפלישה הגרמנית לברית המועצות התגייס לצבא האדום. הוא נהרג כנראה בקרב ליד מוסקבה ב-1941.

==פרסומיו==
*דער איצטיקער צושטאנד פון פערעצעס ביאגראפיע, מינסק, 1925.
*וועגן אונזער קריטיק, מאסקווע, 1925.
*פראגן פון מארקסיסטישער ליטעראטור קענטעניש, מאסקווע, 1931.
*פלעכאנאווס אנשויונגענ וועגנ ליטעראטור, קיעוו, 1935.
*מענדעלע און זיין צייט : מאטעריאלן צו דער געשיכטע פון דער יידישער ליטעראטור אין 19 יארהונדערט, מאסקווע, 1940.
*שאלעמ אלייכעמ : זיין לעבן און שאפן, מאסקווע, 1946.

==קישורים חיצוניים==
* 
* 
* [https://web.archive.org/web/20160304122343/http://www.newswe.com/index.php?go=Pages&in=view&id=2731 אנחנו כאן] 
* 

==הערות שוליים==

קטגוריה:יהודים סובייטים
קטגוריה:משוררים כותבי יידיש
קטגוריה:חוקרי ספרות יידיש
קטגוריה:מבקרי ספרות יהודים
קטגוריה:מבקרי ספרות רוסים
קטגוריה:יהודים אנשי הצבא האדום במלחמת העולם השנייה
קטגוריה:רוסים וסובייטים שנהרגו במלחמת העולם השנייה
קטגוריה:ילידי 1895
קטגוריה:סובייטים שנפטרו ב-1941
דוגמנות בישראל

דוגמנית בסוף שנות החמישים
דוגמנות בישראל היא ענף הדוגמנות המקומי במדינת ישראל (שהחל עוד בתקופת היישוב הציוני בארץ ישראל). הדוגמנות בישראל התפתחה במקביל להתפתחות שוק האופנה הישראלי.

בתקופת היישוב וקום המדינה שלט באופנה, כמו בשאר תחומי החיים בישראל, אתוס חלוצי של פשטות וצניעות. כנגדו התפתחה בהדרגה תרבות "סלונית", בעיקר בערים הגדולות ובקרב אוכלוסייה אמידה. בתקופה שלאחר קום המדינה נהגו מפעלים בתעשיית הטקסטיל בישראל, דוגמת "גוטקס" ו"משכית", להביא דוגמניות מחוץ לארץ שידגמנו את בגדיהם. תחרויות יופי בישראל החלו עוד לפני קום המדינה בשנת 1926. בשנת 1950 התקיימה תחרות מלכת היופי הראשונה. בשנות ה-50 הקימה לאה פלטשר את בית הספר הראשון לדוגמנות.

בשנות ה-60 התפרסמה קארן דונסקי כדוגמנית ונערת הזוהר המובילה בישראל. בשנות ה-70 הייתה זו חני פרי שהייתה לאחת הדוגמניות הישראליות המצליחות בעולם ועבדה עם מותגי אופנה רבים באירופה ובניו יורק. בשנות ה-80 וה-90 נוסדו בישראל סוכנויות דוגמנות רבות, שהמובילות שבהן הן "יולי", "אימג'", "רוברטו בן שושן" ו"לוק" ורבות מהסוכנויות הובילו תחרות דוגמנות משלה דוגמת סוכנות "לוק" שהובילה את תחרות תגלית השנה. חוה מונד היא הדוגמנית המפורסמת הראשונה המגדירה את עצמה דתייה.

הדוגמנית הישראלית שתוארה מספר פעמים כמצליחה בכל הזמנים היא מיכאלה ברקו, שהיא הדוגמנית הראשונה שהופיעה על שער המגזין "ווג" בעריכת אנה וינטור והישראלית הראשונה שהופיעה בגיליון בגדי הים של ספורטס אילוסטרייטד. עם הדוגמניות הישראליות המצליחות נמנות גם שירז טל שדגמנה בין היתר לקטלוג של ויקטוריה'ס סיקרט.

בשנת 2012 נחקק בישראל חוק הגבלת משקל בתעשיית הדוגמנות, התשע”ב-2012 בעידוד סוכנויות רבות ובעיקר סוכנות אימג', האוסר הפקה והצגה של פרסומת שבה מופיע דוגמן בתת-משקל, בהתאם לחישוב מדד מסת גוף. בנוסף, אם נעשה שימוש בעריכה גרפית לשם הצרת היקפי הגוף של אדם המוצג בפרסומת, יש לכלול בפרסומת הבהרה המציינת זאת. החוק נכנס לתוקף ב-1 בינואר 2013.

==== ייצוגים בתרבות ====
*מאיה שליט (סנדי בר) בקומיקס "זבנג!" היא דוגמנית, דמות המבוססת על הדוגמנית מיה שפריר.
*מיה אקריש (לוסי דובינצ'יק) בטלנובלה "מיכאלה" היא דוגמנית הסובלת מבולמיה.
*דנה בלום (יעל בר זוהר) בטלנובלה "טלנובלה בע"מ" היא דוגמנית.
*הטלנובלה "בובות" עוסקת במאחורי הקלעים של עולם הדוגמנות.
*הטלנובלה סדרת פסטיגלים מבוססת על הפסטיגל של אותה התקופה. בנוסף לכך, היא עוסקת גם בעולם המוזיקה, גם בעולם התיאטרון וגם בעולם הדוגמנות.

== ראו גם ==
* דוגמנות
* רשימת דוגמניות ישראליות
* רשימת דוגמנים ישראלים
* רשימת סוכני דוגמנים ישראלים
* הדוגמניות

==קישורים חיצוניים==

* 
* 
* 
* 
* 
* 
* 
* 

==הערות שוליים==

*
קטגוריה:ישראל: היסטוריה תרבותית
תעלת יוקטן

תעלת יוקטן (בספרדית: Canal de Yucatán) הוא מצר ים באמריקה האמצעית , המפריד בין חצי האי יוקטן ממערב וקובה ממזרח, ומקשר בין מפרץ מקסיקו מצפון לבין הים הקריבי מדרום.

רוחבה של התעלה הוא כ-200 קילומטר.

דרך התעלה מדרום לצפון זורם זרם גויאנה או זרם קריבי תחת השם "זרם יוקטן".

== קישורים חיצוניים ==

* 

==הערות שוליים==

יוקטן
קטגוריה:חצי האי יוקטן
יוקטן
יוקטן
יוקטן
קטגוריה:מפרץ מקסיקו
קטגוריה:מקסיקו: גבולות
קטגוריה:קצרמר גאוגרפיה של מקסיקו
קטגוריה:קצרמר גאוגרפיה של קובה
פונקציה אדיטיבית

באלגברה, פונקציה אָדִיטִיבִית (או פונקציה חיבורית) היא פונקציה ששומרת על פעולת החיבור, כלומר פונקציה <math>f \colon A \to B </math> מוגדרת כאדטיבית אם היא מקיימת <math>\forall a,b \in A : f(a+b) = f(a) + f(b)</math>. בתורת המספרים, פונקציה אריתמטית נקראת אדיטיבית אם היא מקיימת את השוויון <math> f(ab) = f(a) + f(b)</math>.

פונקציה אדיטיבית שהיא גם הומוגנית מסדר ראשון נקראת "פונקציה ליניארית".

פורמלית זהו מקרה פרטי של הומומורפיזם בין הקבוצות תחת פעולת החיבור: <math>\varphi \colon (A,+) \to (B,+) </math>.

== דוגמאות ==
* כל פונקציה ליניארית היא אדיטיבית.
* מכפלה פנימית היא אדיטיבית בשני המשתנים. בנוסף, היא הומוגנית מסדר ראשון במשתנה הראשון, ולכן גם ליניארית בו. מעל הממשיים, היא הומוגנית (וליניארית) גם במשתנה השני, אך מעל המרוכבים, היא לא הומוגנית, אלא "הומוגנית עד כדי הצמדה", ולכן אינה ליניארית בו.
* פונקציית ההצמדה <math>f(T) = T^\star</math>, המקבלת העתקה ליניארית (או מטריצה) ומחזירה את ההעתקה הצמודה לה (או את המטריצה הצמודה לה), אדיטיבית כאשר <math>T</math> מעל שדה אוקלידי, וליניארית אם <math>T</math> מעל שדה הממשיים.
* לכל <math>n \in \Z</math>, פונקציה המקבלת פונקציה מרוכבת ומחזירה את מקדם פורייה ה-<math>n </math> שלה (כלומר הפונקציה: <math>f _n(h) = \widehat{h}(n)</math> כאשר <math>h \colon \R \to \Complex</math>), היא פונקציה אדיטיבית.

==ראו גם==
* המשוואה הפונקציונלית של קושי
* פונקציה ליניארית
* פונקציה הומוגנית
* פונקציה כפלית

קטגוריה:מורפיזמים
קטגוריה:תורת החוגים
קטגוריה:פונקציות מתמטיות: מאפיינים
יאן קולאר

יאן קולאר (בסלובקית: Ján Kollár; 29 ביולי 1793, מושובצה - 24 בינואר 1852, וינה) היה משורר, פוליטיקאי, ארכאולוג וסופר סלובקי. הוגה דעות מרכזי של אידאולוגיית הפאן-סלאביזם.

==ביוגרפיה==
יאן קולאר נולד בשנת 1793 גדל והתחנך בכפר מושובצה שבסלובקיה. עבד זמנית בתור מורה כדי לקבל מלגה ללימודים. בשנת 1849 קיבל תואר פרופסור בארכאולוגיה באוניברסיטת וינה. במהלך שנות חייו כתב קולאר 26 יצירות ספרותיות וחיבר 86 שירים.
ב-16 באוגוסט 1863 נשרף ביתו בשריפה והדבר היחיד שנשאר היה אסם.

==הנצחה==
*1984 - על שמו קרוי האסטרואיד 20,991 Jánkollár

==קישורים חיצוניים==

* 
* 
* 

קטגוריה:סלובקים
קטגוריה:סופרים סלובקים
קטגוריה:פוליטיקאים סלובקים
קטגוריה:כמרים סלובקים
קטגוריה:פרוטסטנטים
קטגוריה:בוגרי אוניברסיטת וינה
קטגוריה:אישים שהונצחו בשטרות כסף צ'כוסלובקיים
קטגוריה:ילידי 1793
קטגוריה:נפטרים ב-1852
אריק השני, מלך נורווגיה

אריק מגנוססון (בנורדית עתיקה: Eiríkr Magnússon, בנורווגית: Eirik Magnusson; 1268 – 15 ביולי 1299) היה מלך נורווגיה מ-1280 ועד מותו.

==ראשית חייו==
אריק היה בנם הבכור שנותר בחיים של מגנוס השישי ("המחוקק") ושל רעייתו, אינגבורג, בתו של אריק הרביעי, מלך דנמרק. ב-1273, כאשר מלאו לו חמש שנים, הוענק לו התואר מלך, לצד אביו, שתכנן לערוך לאריק טקס הכתרה כמלך-שותף כאשר ימלאו לו 12 שנים, בקיץ 1280. אף על פי כן, מגנוס מת לפני שזכה להגשים את תוכניתו ואריק היה למלך יחיד והוכתר ככזה במועד המתוכנן בברגן. בשנים בהן הוא היה עדיין קטין נמשלה נורווגיה על ידי מועצה מלכותית שבה היו חברים ברונים חשובים וככל הנראה גם אמו, המלכה אינגבורג האלמנה. ב-1282, לאחר שהגיע אריק לבגרות, הייתה ככל הנראה השפעה מרכזית למועצה זו על מלכותו של אריק. ב-1273 הוענק לאחיו, הוקון, התואר "דוכס נורווגיה" והחל מ-1280 הוא משל על שטח נרחב סביב לאוסלו וסטוונגר, בכפיפות לאריק. משכנו העיקרי של אריק היה בברגן.

==נישואין==
ב-1281 נשא אריק לאישה את הנסיכה מרגרט מסקוטלנד, בתו של אלכסנדר השלישי, מלך סקוטלנד. מרגרט מתה שנתיים לאחר מכן כאשר ילדה את מרגרט, העלמה מנורווגיה, שהייתה מלכת סקוטלנד מ-1286 ועד למותה ב-1290. מותה של מרגרט הצית סכסוכי ירושה שהובילו לפרוץ מלחמות העצמאות הסקוטיות. לזמן קצר וללא הצלחה, טען אריק לכתר הסקוטי עבור עצמו מתוקף היותו יורשה של בתו.

בהמשך נשא אריק לאישה את איזבל, בתו של רוברט הראשון, מלך סקוטלנד. מנישואים אלו לא נולד אף בן זכר ששרד, למרות שנולדה להם בת, אינגבורג, שנישאה ב-1312 לוואלדמר, נסיך שוודיה והדוכס של פינלנד.

==מלך==
תקופת מלכותו של אריק עמדה בעיקר בסימנה של המלחמה נגד דנמרק, שהתנהלה לסירוגין החל מ-1287 ועד 1295. מניע עיקרי למלחמה זו הייתה טענתו של אריק לירושת הכתר הדני בזכות אמו. ב-1287 הוא אף כרת ברית עם קבוצה של אצילים דנים, שהבולטים מביניהם היו יקוב נילסן, רוזן הלנד וסטיג אנדרסן הבידה, שהוצאו מחוץ לחוק בדנמרק עקב החשד לכאורה שהם רצחו את אריק החמישי, מלך דנמרק. אריק העניק לשניים מקלט בנורווגיה והוא עצמו יצא בראש צי נורווגי שיחד עם הגולים הדנים תקף את דנמרק ב-1289, העלה באש את העיר אלסינור ואיים על קופנהגן. תקיפות ימיות נוספות על דנמרק התקיימו ב-1290 וב-1293, עד שב-1295 נחתם שלום בין שתי הממלכות.

אריק כונה "שונא הנזירים", עקב יחסיו הרעועים עם הכנסייה.

עקב העובדה שאריק מת חשוך בנים, ירש אותו אחיו, הוקון החמישי. הוא נקבר בקתדרלה של ברגן, שב-1531 נהרסה.

==קישורים חיצוניים==

* [https://snl.no/Eirik_Magnusson Eirik Magnusson (Store norske leksikon)] 
* [http://www.dokpro.uio.no/umk/myntherr/em.html Eirik Magnusson 1280-1299 (Eirik Magnussons mynthistorie)] 
* 

קטגוריה:מלכי נורווגיה
קטגוריה:ילידי 1268
קטגוריה:נפטרים ב-1299
הוקון החמישי, מלך נורווגיה

הוקון מגנוססון (בנורדית עתיקה: Hákon Magnússon, בנורווגית: Håkon Magnusson; 10 באפריל 1270 – 8 במאי 1319) היה מלך נורווגיה מ-1299 ועד מותו.

==חייו==
הוקון היה בנם הצעיר ביותר שנותר בחיים של מגנוס השישי ("המחוקק") ושל רעייתו, אינגבורג מדנמרק. מצד אמו הוא היה צאצא של אריק הרביעי, מלך דנמרק. ב-1273 הוכרז אחיו הבכור, אריק כמלך-שותף תחת מלכותו של אביהם, מגנוס השישי. באותה עת הוענק להוקון התואר "דוכס נורווגיה" ולאחר מותו של אביו משל הוקון על אזור רחב סביב לאוסלו וסטוונגר, בכפיפות לאריק. הוקון ירש את כס המלכות כאשר מת אחיו אריק ללא יורשים זכרים.

הוקון נשא לאישה את יופמיה, בתו של גינתר, רוזן ארנשטיין. ב-1312 נישאה בתו החוקית היחידה, אינגבורג, לדוכס השוודי אריק, אחיו הצעיר של בירגר, מלך שוודיה. בנם, מגנוס הרביעי, מלך שוודיה, ירש את הוקון החמישי כמלך נורווגיה. בנוסף הייתה להוקון בת בלתי חוקית בשם אגנס.

במהלך תקופת מלכותו של הוקון, עברו בהדרגה הפונקציות של עיר הבירה מברגן לאוסלו, למרות שבשום עת לא יצאה הצהרה רשמית על כך. הוקון קשור גם לבנייתה של טירת אקרשהוס באוסלו ושל מבצר בוהוס (כיום בשוודיה). במהלך תקופת מלכותו הוא המשיך במדיניות המלחמתית של אחיו כנגד דנמרק, אך ב-1309 הוא כרת סוף סוף חוזה שלום שבאופן כללי שם קץ לתקופת המלחמות בין שתי הממלכות. בענייני הפנים הוא ניסה באופן נמרץ ובהצלחה להגביל את כוחם של האצילים ולחזק את מעמד המלוכה.

הוקון החמישי מת ב-1319 ונכדו, מגנוס הרביעי, מלך שוודיה, שהיה אז בן שלוש, ירש את כסאו תחת השם מגנוס השביעי, מלך נורווגיה. בתו של הוקון, אינגבורג, הוכרה כעוצרת של בנה.

הוקון החמישי נקבר בכנסייה מריה הקדושה באוסלו. שרידיהן של שתי גופות, שהסברה היא שהן של הוקון ושל יופימיה, התגלו בחפירות שנערכו בהריסות הכנסייה והועברו למאוזולאום המלכותי בטירת אקרשהוס.

==קישורים חיצוניים==

* 
* 

קטגוריה:מלכי נורווגיה
קטגוריה:ילידי 1270
קטגוריה:נפטרים ב-1319
סתיו פיניש

סתיו פיניש (נולד ב-26 במרץ 1992) הוא כדורגלן ישראלי המשחק בעמדת הקשר במ.ס. דימונה.

==קריירה==
פיניש התחיל לשחק כדורגל בקבוצות הילדים של מכבי יבנה, ובגיל 14 עבר למחלקת הנוער של בני יהודה תל אביב. ב-10 במרץ 2012 ערך את הופעת הבכורה שלו בקבוצה הבוגרת של המועדון, בניצחון 5–1 על הפועל באר שבע במסגרת ליגת העל. בסיום עונה זו סיים את גיל הנוער והצטרף לקבוצה הבוגרת, אך התקשה לקבל את ההזדמנויות בהרכב הראשון ולרוב פתח על הספסל.

עם ירידתה של בני יהודה לליגה הלאומית בסיום עונת 2013/2014 הפך פיניש הפך לשחקן הרכב קבוע בקבוצה. ב-29 בספטמבר 2014 הבקיע את שער הבכורה שלו בקריירה, בניצחון 6–1 על מכבי יבנה, ובתום עונת 2014/2015 סיימה הקבוצה במקום הראשון ועלתה בחזרה לליגת העל. בעונת 2015/2016 המשיך פיניש לשחק בהרכב הקבוצה וערך 28 הופעות בליגה.

בעונת 2016/2017 כבש פיניש שער אחד ב-16 הופעות ליגה, וב-26 במאי 2017 זכה עם בני יהודה בגביע המדינה, כאשר נכנס כמחליף בהארכה במשחק הגמר וכבש את בעיטת ההכרעה השישית והאחרונה בדו-קרב הפנדלים בניצחון על מכבי תל אביב. בעונת 2017/2018 כבש שער אחד ב-32 הופעות ליגה.

ב-17 בספטמבר 2018 חתם פיניש בקבוצת מכבי נתניה, וב-29 בספטמבר ערך הופעת בכורה בקבוצה, כשנכנס כמחליף בניצחון 4–1 על מועדון ספורט אשדוד. ב-15 בינואר 2019 כבש בבעיטות ההכרעה במשחק גביע המדינה בו ניצחה קבוצתו את הפועל באר שבע, ואת שער הליגה היחיד שלו בעונת 2018/2019 כבש בניצחון 3–1 על בית"ר ירושלים. באותה עונה הגיע עם הקבוצה לגמר גביע המדינה, בו הפסידה קבוצתו 4–5 בפנדלים לבני יהודה.

לקראת עונת 2020/2021 חזר פיניש לבני יהודה. ב-17 באוגוסט 2021 שוחרר לבקשתו מהקבוצה. בדצמבר הצטרף למ.ס. דימונה.

==תארים==
;בני יהודה תל אביב
* גביע המדינה: 2016/2017

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בוגרי תיכון גינסבורג (יבנה)
קטגוריה:קשרי כדורגל ישראלים
קטגוריה:יבנה: כדורגלנים
קטגוריה:כדורגלני בני יהודה תל אביב
קטגוריה:כדורגלני מכבי נתניה
קטגוריה:ישראלים שנולדו ב-1992
הוקאן יוהולט

הוקאן יוהולט (בשוודית: Håkan Juholt; נולד ב-16 בספטמבר 1962) הוא פוליטיקאי ודיפלומט שוודי, לשעבר יו"ר מפלגת הפועלים הסוציאל-דמוקרטית של שוודיה (בין 2011 ל-2012), המשמש מאז 2020 כשגריר שוודיה בדרום אפריקה. היה חבר הפרלמנט השוודי בשנים 1994–2016 וייצג את מחוז הבחירה של קאלמאר.

יוהולט נולד באוסקרשאמן שבקאלמאר. אחרי שסיים ללמוד בבית ספר, הוא הועסק כצלם ועיתונאי בעיתון עבור מפלגת הפועלים הסוציאל-דמוקרטית השוודית במחוז קאלמאר. בתחילת שנות ה-80 פרסם ידיעות לעיתון מתנועת סולידריות.

==קריירה פוליטית==
בין השנים 1984 ו-1990 היה חבר הנהלה בליגת הנוער הסוציאל-דמוקרטית של שוודיה . ב-1994 נבחר לריקסדאג.

לאחר זמן קצר – רק עשרה חודשים – כמנהיג המפלגה של הסוציאל-דמוקרטים, התפטר יוהולט בשנת 2012 לאחר ביקורת פנימית.

בספטמבר 2017 החל לשמש כשגריר באיסלנד, תפקיד שאותו סיים באוגוסט 2020. בספטמבר אותה השנה התמנה לשגריר בדרום אפריקה.

==קישורים חיצוניים==

==הערות שוליים==

קטגוריה:פוליטיקאים שוודים
קטגוריה:חברי הריקסדאג
קטגוריה:שגרירי שוודיה
קטגוריה:שגרירים באיסלנד
קטגוריה:שוודים שנולדו ב-1962
עומר צלישר

עומר צלישר (נולד ב-22 בינואר 1993) הוא כדורגלן ישראלי המשחק בעמדת הקשר האחורי.

==קריירה==
צלישר התחיל לשחק כדורגל בקבוצות הילדים של מכבי נתניה, וכשהיה בן 14 עבר למחלקת הנוער של בית"ר טוברוק. בקיץ חתם בקבוצה הבוגרת של מכבי נתניה, וב-19 ביולי 2012 ערך את הופעת הבכורה שלו במועדון, בהפסד 1–2 לקופס הפינית במסגרת מוקדמות הליגה האירופית. ב-25 באוגוסט 2012 ערך את הופעת הבכורה שלו בליגת העל, במשחק מול הפועל חיפה שהסתיים בתיקו 0–0. במהלך העונה שולב צלישר לרוב כמחליף, וערך בסך הכל 24 הופעות בליגת העל בעונת 2012/2013, אשר בסופה ירדה הקבוצה לליגה הלאומית. בעונת 2013/2014 הפך צלישר לשחקן הרכב קבוע, וב-22 בנובמבר 2013 הבקיע את שער הבכורה שלו בקריירה בניצחון 2–1 נגד הפועל עפולה. בתום העונה חזרה מכבי נתניה לליגת העל והעפילה לגמר גביע המדינה, שם פתח צלישר בהרכב בהפסד 1-0 לעירוני קריית שמונה. בעונת 2014/2015 שותף ב-20 משחקים בליגה הבכירה. את שערו הראשון בליגת העל הבקיע ב-27 בספטמבר 2014, בהפסד 1–2 לעירוני קריית שמונה.

ב-18 באוגוסט 2015 חתם צלישר בהפועל ניר רמת השרון מהליגה הלאומית. ב-19 בינואר 2016 חזר לליגת העל כאשר חתם בעירוני קריית שמונה. את שערו היחיד במדי עירוני קריית שמונה כבש ב-2 באפריל 2016, בניצחון 2–0 על מכבי נתניה, ובסך הכל עד תום עונת 2016/2017 ערך 12 הופעות במדי הקבוצה. בעונת 2017/2018 שותף ב-24 משחקים ליגה.

ב-17 ביולי 2017 חתם צלישר בהפועל עפולה, ובעונת 2017/2018 ערך במדיה 34 הופעות בליגה הלאומית וכבש שישה שערים.

ב-23 באוגוסט 2018 צלישר חתם בהפועל רמת גן. ב-17 בינואר 2019 חתם צלישר בהפועל כפר סבא.

ב-6 בפברואר 2020 חתם צלישר בהפועל פתח תקווה. ב-30 ביוני 2020 שוחרר מהקבוצה.

ב-19 באוגוסט 2020, צלישר חתם בהפועל אום אל-פחם מהליגה הלאומית.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בית"ר טוברוק
קטגוריה:כדורגלני מכבי נתניה
קטגוריה:כדורגלני הפועל רמת השרון
קטגוריה:כדורגלני עירוני קריית שמונה
קטגוריה:כדורגלני הפועל עפולה
קטגוריה:כדורגלני הפועל רמת גן
קטגוריה:כדורגלני הפועל כפר סבא
קטגוריה:כדורגלני הפועל פתח תקווה
קטגוריה:כדורגלני הפועל אום אל-פחם
קטגוריה:זכרון יעקב: כדורגלנים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1993
תסמונת סטיבנס-ג'ונסון

תסמונת סטיבנס-ג'ונסון (באנגלית: Stevens-Johnson syndrome) היא תגובה אלרגית נדירה של העור וללא התערבות עלולה אף לסכן חיים. התגובה האלרגית מתרחשת בעקבות נטילת תרופות כגון פרצטמול (אקמול) וקשורה לתסמונת DRESS.

שכיחות התסמונת באוכלוסייה היא כאחד למיליון מדי שנה (השכיחות עולה בקרב חולי איידס ומגיעה לפי אלף מהאוכלוסייה הכללית). בתסמונת סטיבנס-ג'ונסון נוצרת היפרדות של העור בליווי שלפוחיות עקב נמק תאי השכבה העליונה של העור (האפידרמיס). הנמק מתרחש כתוצאה מתהליכים בתיווכה של המערכת החיסונית. הפסקה מיידית של נטילת התרופה החשודה בגרימת תסמונת סטיבנס-ג'ונסון יכולה להקטין את הסיכון למוות כתוצאה מהתסמונת.

==קישורים חיצוניים==

==הערות שוליים==

סטיבנס-ג'ונסון
קטגוריה:מחלות נדירות
הארי פ. בירד

הארי פלאד בירד האב (באנגלית: Harry Flood Byrd, Sr.; 10 ביוני 1887 — 20 באוקטובר 1966) היה פוליטיקאי ומוציא לאור אמריקאי, סנאטור, מושל וירג'יניה, ומנהיג המפלגה הדמוקרטית בווירג'יניה. הוא תפקד כמנהיג "הקואליציה השמרנית" בסנאט של ארצות הברית, שמנע את מרבית החקיקה הליברלית מ-1937.

==ביוגרפיה==
בירד נולד בעיירה מרטינסבורג שבווירג'יניה המערבית. הוא היה צאצא לאחת המשפחות הראשונות שיישבו את וירג'יניה והקימו בה מטעים רחבי ידיים במאה ה-17. אחיו היה חלוץ התעופה האמריקאי ריצ'רד בירד, חוקר הקוטב הצפוני והדרומי, ומהראשונים שחצו את האוקיינוס האטלנטי בטיסה ישירה.

בירד החל תחילה כמוציא לאור של העיתון של אביו, "Winchester Star", ב-1903, ובהמשך רכש מספר עיתונים נוספים. בתקופה זו עוצבו עמדותיו הכלכליות, שליוו אותו בהמשך דרכו הפוליטית. ב-1908 הפך לנשיא חברת הכבישים "Valley Turnpike". ב-1915 נבחר לראשונה לסנאט של וירג'יניה.

בירד נחשב דמות משמעותית בתהליך הארגון-מחדש והמודרניזציה שעברה ממשלת וירג'יניה, ומהדמויות הדומיננטיות ביותר במפלגה הדמוקרטית של וירג'יניה במחצית הראשונה של המאה ה-20. ב-1925 נבחר למושל וירג'יניה, וב-1933 נבחר לסנאט האמריקאי, שם כיהן עד 1965. הוא הפעיל בסנאט שיטת קבלנות-קולות יעילה, שהשפיעה מאוד על החקיקה והפוליטיקה בתקופתו; היא כונתה על שמו "Byrd Organization".

בירד נודע גם בשל עמדותיו הפוליטיות הגזעניות, והוא תמך בין השאר בהפרדה גזעית בין שחורים ללבנים. הוא התנגד בתוקף לאינטגרציה גזעית בבתי הספר הציבוריים, ודווקא לאחר פסק דין בראון נגד מועצת החינוך פעל במהירות לסגירתם של מספר מערכות בתי ספר ציבוריים מעורבים בווירג'יניה בשנים 1959-1964 (עד שבית המשפט עצר זאת בסוף שנות ה-60, בטענה שהמהלך מנוגד לחוקת ארצות הברית). בעקבות זאת נמנעו לימודים ממספר רב של תלמידים שחורים במחוזות אחדים בווירג'יניה, והם כונו "הדור האבוד".

בירד פרש מהסנאט ב-1965 מסיבות בריאותיות. בנו, הארי פ. בירד הבן, המשיך בעקבותיו והחליף אותו כמייצג וירג'יניה בסנאט. 

בירד היה נשוי לאן דגלאס בוורלי, והיו לו 4 ילדים. הוא מת מסרטן המוח ב-1966, בגיל 79.

==קישורים חיצוניים==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מושלי וירג'יניה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מווירג'יניה
קטגוריה:סנאטורים חברי המפלגה הדמוקרטית
קטגוריה:מועמדים לנשיאות ארצות הברית ב-1960
קטגוריה:אמריקאים שנולדו ב-1887
קטגוריה:אמריקאים שנפטרו ב-1966
תל א-רימאח

תל א-רימאח הוא אתר ארכאולוגי במחוז נינוה בעיראק, כ-80 ק"מ ממערב לנינוה, באזור העיר סינג'אר. זיהויה של העיר העתיקה ששכנה באתר אינו ודאי; החוקרים הציעו את קטרה או קראנה.

== היסטורית התיישבות ==
האתר היה מיושב כנראה כבר באלף השלישי לפנה"ס. לשיא גדולתו הוא הגיע באלף השני לפנה"ס בתקופה הבבלית הקדומה, ובתקופת ממלכת מיתני. תקופת פריחה נוספת הייתה בתקופה האשורית החדשה. שתי הערים העתיקות קטרה וקראנה, מהאלף השני לפנה"ס, שכנו באזור התל העתיק, הממצאים לא העלו זיהוי ודאי של התל.

== המחקר הארכאולוגי ==
האזור נסקר בשנת 1938 על ידי הארכאולוג הבריטי סיטון לויד. האתר של תל א-רימאח נחפר בין השנים 1964–1971 על ידי משלחת של המכון הבריטי ללימודי עיראק, בראשות דייוויד אוטס . בין הממצאים שנחפרו באתר היו מקדש וארמון מתחילת האלף השני לפנה"ס. הארמון והחצר שלו היו מעוטרים ב-50 עמודים שעוצבו כמו עמודי עץ דקל. קוטר העמודים היה 60 ס"מ בדומה לגזע דקל בטבע. עיצוב עמודים דומה נמצא גם בארמון בתל ליילאן. מבנה מהתקופה הנאו-אשורית הממצאים כללו גם מספר לוחות בכתב יתדות המתוארכות לתקופתו של זמרי-לים מלך מארי, שמלך במאה ה-18 לפנה"ס. רוב הלוחות היו מהארכיון הפרטי של אילתאני אשתו של מושל קראנה.

=== מצבת אדד־ניררי ===
מצבת אדד־ניררי מתל רימאח
הממצא המפורסם ביותר מהאתר הוא מצבת אדד־ניררי השלישי המציינת את שמו של המלך יואש מלך ישראל כמעלה מס למלך אשור. לאחר הקדשה לאל אדד פותח אדד־ניררי הגוף הכתובת:<ref name=":02"></ref><ref>התרגום מתבסס על המקור האכדי, התרגום האנגלי והתרגום של עודד בוסתני, תולדות עם ישראל בימי בית ראשון, כרך 2, [http://books.google.com/books?id=A5r4KD1hBroC&pg=PA250&lpg=PA250&dq=חדרך+סוריה&source=bl&ots=cn1Ux_miYM&sig=6mNDwVj3zD_dMBAOXY_zsh4n3d4&hl=iw&ei=91Z3TqWlK9S3hAeCvN2pDA&sa=X&oi=book_result&ct=result&resnum=2&ved=0CCMQ6AEwAQ#v=onepage&q=חדרך%20סוריה&f=false עמ' 251]</ref>לאחר מכן, בקטע מקוטע, מספר אדד־ניררי שציווה על נרגל־ארש, מושל כמה אזורים (ביניהם סוחֿי , ענת ורַצַפַה ), להקים כפרים רבים, בפירוט מספריהם בכל מחוז; וקללה בשם האלים הגדולים לכל מי שימחק שם אחד מהשמות על המצבה.<ref name=":02" />

== ראו גם ==
* רשימת ממצאים מרכזיים בארכאולוגיה מקראית

== לקריאה נוספת ==
<div class="mw-content-ltr">
* 
* 
</div>

==קישורים חיצוניים==
* [http://america.pink/tell-rimah_4307545.html Tell al-Rimah: History of archaeological research]
* [https://www.flickr.com/photos/28803198@N06/7188344373/in/photostream/ תמונה של התל], משנת 1989

==הערות שוליים==

קטגוריה:עיראק: אתרים ארכאולוגיים
קטגוריה:ערים עתיקות שנהרסו
לואי זמפריני

לואיס סילבי "לואי" זמפריני (Louis Silvie "Louie" Zamperini; 26 בינואר 1917 – 2 ביולי 2014) היה שבוי מלחמה אמריקאי ממלחמת העולם השנייה, מטיף נוצרי, ורץ למרחקים אולימפיים.

זמפריני ייצג את ארצות הברית באולימפיאדת ברלין שהתקיימה בשנת 1936 בריצת 5000 מטר וסיים במקום השמיני.

בשנת 1941 התגייס לחילות האוויר של צבא ארצות הברית ושימש כמטילן במטוס B-24 ליברייטור. בעת שהיו זמפריני וצוותו במשימת חיפוש מטוס אמריקני שנעלם, התרסק מטוסם בעצמו. לאחר שנסחף במימי האוקיינוס במשך 47 ימים, נחת על אחד מאיי מרשל שהיו בשליטה יפנית. זמפריני נלקח למחנה שבויים ביפן שם עונה.

ביוגרפיה שכתבה לורה הילנברנד על זמפריני בשם בלתי שביר, בוימה על ידי אנג'לינה ג'ולי לסרט לא נשבר.

== ילדותו ==
לואי נולד ב-26 בינואר 1917 באוליאן שבניו יורק לאנטוני זמפריני וללואיז דוסי, ילידי ורונה שבאיטליה. אחיו הגדול פיט ואחיותיו הצעירות וירג'יניה וסילביה. לאחר שחלה לואי בן השנתיים בדלקת ריאות, עקרה משפחת זמפריני בעצת רופא ילדים לקליפורניה, שבה מזג האוויר החמים היטיב עמו, והתיישבה בעיירה טורנס.

== קריירה אולימפית ==
לואי ייצג את ארצות הברית במשחקים האולימפיים של-1936 בברלין שבגרמניה הנאצית. הישג בולט שלו נרשם בריצת 5000 מטר כאשר סיים במקום השמיני. לואי משך את תשומת לבו של היטלר בזכות הקפת הסיום המהירה שלו.

== במלחמת העולם השנייה ==
במלחמת העולם השנייה, התגייס לואי לחיל האוויר האמריקני שם היה למטילן. באחת המשימות שאליו נשלח לחפש מטוס שאבד באוקיינוס ולחלץ את הצוות שהיה בו, מטוסו אף הוא התרסק בלב ים. רק שלושה נצלו בהתרסקות ושהו במשך 47 ימים, ניזונים מדגים שתפסו וממי גשם ששתו. אחד מחבריו לטיס נפטר, וסירת ההצלה נסחפה אל חופי איי מרשל שהיו בשליטה של האימפריה היפנית. לואי וחברו ראסל אלן פיליפס ("פיל") נשלחו למחנה, בו עונו, ולאחר מכן הופרדו כאשר הגיעו לטוקיו. לואי הגיע למחנה שבויים בטוקיו, שעליו פיקד רב-טוראי מוטסוהירו וטאנבה שכינויו היה "הציפור". לאחר תקופה ממושכת, קודם מפקד המחנה ועזב למחנה אחר, לשם נשלח לאחר מכן גם לואי. לואי הפגין כוח סיבולת יוצא דופן, ועמד בכל העינויים.
ב-1945 שוחרר לואי וחזר לארצות הברית אחרי המלחמה, שם זכה בעיטורים אחדים.

== לאחר המלחמה ==
לאחר המלחמה התחתן לואיס עם בחירת ליבו סינתיה אפלווייט ונולדו להם בת ובן. כמו כן הוא גם שמר על קשר טוב עם חברו פיליפס למשך זמן רב. לואי הגשים לבסוף את חלומו לשוב ולרוץ באולימפיאדה ורץ עם הלפיד האולימפי בגיל 80 ביפן. בנוסף הוא קיים את הבטחתו בעת שנסחף בלב ים עם סירתו, ולבסוף הפך לנוצרי אדוק.

== מותו ==

לואיס נפטר כאשר הוא בן 97 בשנת 2014 בקליפורניה, והספיק לראות גרסה מוקדמת של הסרט "לא נשבר", המספר את קורות חייו, שביימה אנג'לינה ג'ולי.

== קישורים חיצוניים ==

* 

* 

==הערות שוליים==

קטגוריה:אתלטים אולימפיים אמריקאים
קטגוריה:אמריקאים ממוצא איטלקי
קטגוריה:בוגרי אוניברסיטת דרום קליפורניה
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:מעוטרי לב הארגמן
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:אמריקאים שנשבו במלחמת העולם השנייה
קטגוריה:אתלטים באולימפיאדת ברלין (1936)
קטגוריה:אנשי צוות אוויר אמריקאים
קטגוריה:אישים שנעלמו ואותרו
קטגוריה:אמריקאים שנולדו ב-1917
קטגוריה:אמריקאים שנפטרו ב-2014